รัฐบาลไทย-ข่าวทำเนียบรัฐบาล-นายกรัฐมนตรีกล่าวชี้แจงในโอกาสครบรอบ 2 ปี การดำเนินงานของรัฐบาล
วันอาทิตย์ที่ 30 ตุลาคม 2559
นายกรัฐมนตรีกล่าวชี้แจงในโอกาสครบรอบ 2 ปี การดําเนินงานของรัฐบาล
พลเอก ประยุทธ์ จันทร์โอชา นายกรัฐมนตรี กล่าวเนื่องในโอกาสครบรอบ 2 ปี การดําเนินงานของรัฐบาล
วันนี้ (15ก.ย.59) เวลา 09.00 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวเนื่องในโอกาสครบรอบ 2 ปี การดําเนินงานของรัฐบาล ดังนี้
สวัสดีครับ พี่น้องสื่อมวลชน และพี่น้องประชาชนไทยที่รักทุกท่าน
วันนี้ผมมีความรู้สึกยินดีที่ได้มาพบกันอีกครั้งหนึ่ง โดยเฉพาะอย่างยิ่งพี่น้องประชาชนที่อยู่ทางบ้านที่ติดตามชมทางโทรทัศน์ ที่น่ายินดีกว่านั้นคือการได้เห็นรอยยิ้มกลับคืนสู่ใบหน้าของคนไทย ที่เราเคยได้รับสมญานามว่า“สยามเมืองยิ้ม”แต่สิ่งนั้นห่างหายไปจากสังคมไทยมากว่า10ปี
ในส่วนของวันนี้สิ่งที่ผมต้องการคือการหากันให้เจอระหว่างรัฐบาล ข้าราชการ ประชาสังคม นักสิทธิมนุษยชน เอ็นจีโอต่าง ๆ รวมทั้งประชาชนทุกอาชีพ ทุกกลุ่ม ทุกฝ่ายหากันให้เจอ ถ้าหากันไม่เจอก็จะเป็นอยู่แบบเดิม และไม่เข้าใจซึ่งกันและกันทําให้การทํางานก็จะยากขึ้นไปเรื่อย ๆ
สภาพปัญหาของประเทศที่สั่งสม
อย่างที่กล่าวมาแล้วว่าช่วงเวลา 10 ปีที่ผ่านมา สถานการณ์ไม่ค่อยจะสงบสุข สถานการณ์ในประเทศไทยไม่ค่อยสงบสุขนักการพัฒนาประเทศเป็นไปอย่างเชื่องช้า เศรษฐกิจไม่ได้รับการปฏิรูปทั้งระบบเกิดความเหลื่อมล้ําไม่เป็นธรรมในสังคมประชาชนจํานวนมากมีรายได้น้อยไม่เพียงพอต่อการดํารงชีวิตสังคมมีความสับสนวุ่นวายการพัฒนาทรัพยากรมนุษย์กระทําได้จํากัดการวิจัย การพัฒนา ไม่สามารถทําได้อย่างสมบูรณ์ไม่ต่อเนื่อง ไม่ทันต่อการเปลี่ยนแปลงของโลกเพราะฉะนั้นประชาชนก็ไม่สามารถเข้าถึงกระบวนการยุติธรรมอย่างเท่าเทียม อันนี้คือปัญหาหลักของผู้มีรายได้น้อยด้วย
การที่ประเทศไม่มีแผนยุทธศาสตร์ชาติระยะยาวที่ชัดเจน ทําให้ประเทศขาดทิศทางในการพัฒนาการบริหารราชการแผ่นดินให้ความสําคัญน้อยกับแผนพัฒนาเศรษฐกิจและสังคมแห่งชาติที่ผ่านมาทั้ง 11 แผน การดําเนินนโยบายด้านการต่างประเทศที่ขาดความสมดุลรวมไปถึงการใช้จ่ายงบประมาณที่ซ้ําซ้อน ไม่คุ้มค่า ขาดความต่อเนื่องประชาชนได้รับประโยชน์น้อย ไม่ทั่วถึงการถือครองทรัพยากรตลอดจนความเจริญกระจุกอยู่เพียงบางพื้นที่ บางกลุ่ม บางพวกขณะที่ประชาชนส่วนหนึ่งต้องประสบกับความยากจน ความไม่เท่าเทียม คนทํามากได้น้อยเหล่านี้นําไปสู่ปัญหาทางการเมืองที่รุนแรงขัดแย้ง สร้างภาพลักษณ์ที่ไม่ดีของประเทศในสายตาชาวต่างชาติ รวมทั้งเป็นอันตรายต่อประชาชนผู้บริสุทธิ์โดยที่กฎหมายไม่สามารถบังคับใช้อย่างเต็มที่เพื่อช่วยทุเลาสถานการณ์ได้อย่างจริงจังและที่สําคัญหลายภาคส่วนไม่ได้น้อมนําหลักการของปรัชญาเศรษฐกิจพอเพียง ที่พระบาทสมเด็จพระเจ้าอยู่หัวพระราชทานมากว่า 40 ปี เป็นเข็มทิศนําทาง ทําให้ประเทศเผชิญกับปัญหาการทุจริตคอร์รัปชั่นซึ่งถือเป็นปัญหาร้ายแรงที่สุดของชาติ
ทุกประเด็นเหล่านี้คือปัญหาที่ทาบทับประเทศไทยมาเป็นเวลากว่า10ปี โดยไม่ได้รับการแก้ไขอย่างเป็นรูปธรรมประเทศไทยจาเป็นต้องมีการปฏิรูปประเทศ ตามสิ่งท้าทายและสถานการณ์ที่เปลี่ยนแปลงไปตลอดเวลาของโลกศตวรรษที่21 เราจําเป็นต้องมีการปฏิรูปประเทศในทุกระบบ ให้ครบวงจรเพื่อมิให้ประเทศไทยกลายเป็นชาติที่ไร้การพัฒนา และถูกทิ้งรั้งไว้เบื้องหลัง
แนวทางการแก้ไขปัญหาของรัฐบาล และคสช.
จากที่ รัฐบาล คสช.เข้ามาบริหารตั้งแต่22พ.ค.2557เพื่อแก้ไขปัญหาดังกล่าวข้างต้นให้หมดไปรัฐบาลมีความมุ่งมั่นและตั้งใจในการบริหารราชการแผ่นดินโดยยึดโยงประชาชนเป็นศูนย์กลางยึดถือผลประโยชน์ของประเทศชาติเป็นที่ตั้งและยึดหลักธรรมาภิบาล สุจริตโปร่งใสเป็นสําคัญตลอดมา เพื่อเป้าหมายสําคัญในการวางรากฐานให้รัฐบาลในอนาคตได้บริหารประเทศอย่างมีธรรมาภิบาลภายใต้กฎกติกาที่เหมาะสมกับประเทศไทยและป้องกันอย่างที่สุดที่จะไม่ให้สภาพปัญหาแบบเดิมกลับมาเกิดขึ้นอีกในประเทศไทย ขอให้ทุกคนกลับไปทบทวนดูว่าเกิดอะไรขึ้นมาบ้าง จนได้เกิดความร่วมมือกับเราในวันนี้
ในเรื่องของการกําหนดแนวนโยบายทุกด้านของรัฐบาล อยู่บนหลักคิดที่จะต้องขจัดเงื่อนไขอันเป็นอุปสรรคต่อการพัฒนาในอดีตต้องเสริมโอกาส สร้างความเข้มแข็งและดํารงความเสมอภาคเท่าเทียมในปัจจุบันรวมทั้งต้องนําไปสู่การวางรากฐานประเทศให้มีความมั่นคง มั่งคั่ง และยั่งยืนของประเทศในอนาคต
สําหรับการกําหนด“แผนงาน”ในทุกนโยบายของรัฐบาล จึงประกอบด้วยมาตรการทั้ง
ระยะสั้น ระยะกลาง และระยะยาว ในทุกมิติวันนี้เราอยู่ในระยะสั้นและระยะกลางที่จะต้องวางพื้นฐานก่อนเพื่อจะส่งต่อตามRoad Mapและในทุกองคาพยพของหน่วยงานที่เกี่ยวข้องทั้งระบบตามหลัก“บูรณาการ”เพื่อให้เกิดประสิทธิภาพสูงสุด อย่าเอ่ยแต่เพียงคําว่า “บูรณาการ” อย่างเดียว พูดกันมาตลอด “บูรณาการ ประสานงาน” แต่ไม่ได้เข้าใจว่าจะต้องทํากันอย่างไร วันนี้รัฐบาลได้กํากับดูแลให้ทุกหน่วยงานทําซึ่งทุกคนก็ทํางานกันได้เป็นอย่างมีประสิทธิภาพ มีผลงานปรากฏออกมา
การกําหนด“กิจกรรม-โครงการ”ในทุกแผนงานของรัฐบาล จึงมีทั้งกิจกรรมหลัก กิจกรรมรอง และกิจกรรมเสริมในกิจกรรมเดียวกันเพื่อจะกําหนดห้วงเวลาใช้จ่ายงบประมาณให้เกิดผลสัมฤทธิ์ต่อสังคมสามารถจับต้องได้โดยรวมอย่างชัดเจน
รัฐบาลนี้เข้ามาบริหารประเทศในช่วงที่สถานการณ์ ทั้งภายในประเทศ และภายนอกประเทศไม่สงบสุขนัก ในทุกมิติอาทิ ด้านความมั่นคง ภายในประเทศก็มีความแตกแยก บ้านเมืองวุ่นวาย แบ่งฝักฝ่ายภายนอกประเทศ ก็มีภัยจากการก่อการร้าย สถานการณ์การสู้รบในหลายประเทศ
ด้านเศรษฐกิจ ประเทศไทยประสบปัญหาราคาสินค้าเกษตรตกต่ําซึ่งเป็นประชาชนส่วนใหญ่ของประเทศ การค้าการลงทุนซบเซา ขณะที่เศรษฐกิจโลกอยู่ภาวะขาลง อัตราการเติบโตชะลอตัวเศรษฐกิจของโลกในปี2558มีการขยายตัวในเกณฑ์“ต่ํา”อย่างน่าใจหาย เพียงร้อยละ3.0ต่ํากว่าที่ประมาณการณ์ ขณะที่แนวโน้มเศรษฐกิจโลกในปี2559ก็ยังคงขยายตัวในเกณฑ์ต่ําเพียง ร้อยละ3.1 รวมทั้งประเทศมหาอํานาจทางเศรษฐกิจ อย่างสหรัฐฯ ญี่ปุ่น กลุ่มประเทศยูโรโซน และประเทศจีนการขยายตัวก็ชะลอลง ซึ่งทุกประเทศกําลังแก้ปัญหานี้ทั้งสิ้นทั้งภายใน ภายนอก
ด้านสังคม ภายในประเทศเองมีปัญหาความเหลื่อมล้ํา การกระจุกตัวของความมั่งคั่งและโอกาสในขณะที่ภาพรวมของสถานการณ์โลก ยังมีปัญหาด้านสังคมมิใช่น้อยทั้งการเคลื่อนย้ายถิ่นฐานที่ไม่ปกติ การอพยพลี้ภัย ความอดอยาก ความไม่เท่าเทียมภัยธรรมชาติที่คร่าชีวิตผู้คนเป็นจํานวนมาก และโรคระบาดที่ทุกประเทศต้องคอยเตรียมการรับมือ
ด้านการต่างประเทศ การขาดความเข้าใจในบริบทของประเทศไทย ได้นาไปสู่การตั้งคําถาม และความอ่อนไหวต่อความเชื่อมั่นในประเทศไทย ในมุมมองของหลายประเทศขณะที่สถานการณ์โลกเกิดปรากฏการณ์ขึ้นมากมาย การเกิดพันธสัญญาระหว่างประเทศใหม่ ๆ การรวมกลุ่มของประเทศเพื่อเจรจาการค้าและสร้างอํานาจต่อรองในเวทีโลก เราต้องเตรียมการรับมือ
สิ่งที่ยกตัวอย่างมาข้างต้นล้วนเป็นเรื่องที่รัฐบาลปัจจุบันต้องนามาคิด มากําหนดเป็นนโยบาย เพื่อขับเคลื่อนไปสู่การปฏิบัติจริง และเป็นการทางานต่อเนื่องจากปีแรกในการบริหารราชการแผ่นดิน ที่รัฐบาลต้องเข้าบริหารจัดการ เพื่อการแก้ไขปัญหา และการบริหารความเสี่ยงที่เกิดขึ้นในช่วงเวลาที่ผ่านมา
ในห้วง2ปีแรกที่รัฐบาลและ คสช.เข้ามาบริหารราชการแผ่นดินแม้ว่าจะต้องเผชิญกับความยากลําบากปัญหาจากปัจจัยทั้งภายในและภายนอกตามที่ได้กล่าวมาแล้วเมื่อระยะเวลาผ่านไป ผลการทํางานของรัฐบาลเป็นที่ประจักษ์ มีผลสัมฤทธิ์ปรากฏออกมา ทําให้มุมมองและการประเมินที่หน่วยงาน องค์กรต่างๆ มีต่อประเทศไทยเป็นไปในทิศทางที่“ดีขึ้น”อย่างน่าพอใจ เราทํางาน คิดเอง ทําเองอย่างเดียวไม่พอต้องรับฟังเสียงจากคนข้างนอกและต่างประเทศด้วยสะท้อนผลการทํางานของรัฐบาลในทุกด้าน สรุปได้ดังนี้
1.ด้านเสถียรภาพและความมั่นคงของประเทศซึ่งส่งผลกระทบในทางที่ดี กับทุกๆ ด้านที่เหลือ มีผลการประเมินที่น่าสนใจ ได้แก่
- ความเสี่ยงด้านความไม่แน่นอนทางการเมือง“ดีขึ้น7อันดับ”จาก อันดับที่58 (ปี57)เป็นอันดับที่51(ปี 2559)
- ความโปร่งใสในการบริหารงานภาครัฐ“ดีขึ้น22อันดับ”จาก อันดับที่57 (ปี2557)เป็นอันดับที่25 (ปี 2559)
-จํานวนเหตุการณ์ความไม่สงบในจังหวัดชายแดนภาคใต้ (จชต.) “ลดลง”กว่าร้อยละ50
-จํานวนคดียาเสพติด“ลดลง”กว่าร้อยละ50จาก4แสนคดี(ปี2556)เหลือ2แสนคดี(ปี2558)
-ผลการจัดอันดับดัชนีชี้วัดภาพลักษณ์คอร์รัปชั่น(CPI)เกือบ180ประเทศ ทั่วโลกตั้งแต่ปี2556 –2558อันดับของประเทศไทย“ดีขึ้น”ทุกๆ ปี อย่างต่อเนื่องโดยในปี2556ก่อนที่รัฐบาลนี้ และ คสช.เข้ามาบริหารประเทศ เราอยู่อันดับที่102 ปัจจุบันเราอยู่อันดับที่76 (“ดีขึ้น”เกือบ30อันดับ) ทั้งนี้ สถาบันและองค์กรต่างๆ ทั้งในประเทศและระหว่างประเทศ ได้ประเมินสถานการณ์คอร์รัปชั่นของไทย ในสายตานานาชาติ ว่า“ดีที่สุด”ในรอบ6ปี และมีความโปร่งใส“ดีที่สุด”ในรอบ10ปี
2.ด้านความเข้มแข็งและขีดความสามารถในการแข่งขัน ทางเศรษฐกิจและสังคม มีผลการประเมินที่น่าสนใจ ได้แก่
-อัตราการขยายตัวทางเศรษฐกิจ(GDP)มีแนวโน้ม“สูงขึ้น+ต่อเนื่อง”จาก0.8%
(ปี2557)เป็น3.2%(ปี2559)
-สัดส่วนมูลค่าSMEsต่อGDPมีแนวโน้ม“สูงขึ้น+ต่อเนื่อง”จาก39.6% (ปี2557)เป็น42.3% (ปี2559)
-ขีดความสามารถในการแข่งขันด้านการคมนาคมทางบก“ดีขึ้น22อันดับ”จาก อันดับที่48 (ปี2556)เป็นอันดับที่26(ปี2559)
-ขีดความสามารถในการแข่งขันด้านการคมนาคมทางอากาศ“ดีขึ้น3อันดับ”จาก อันดับที่23 (ปี2556)เป็นอันดับที่20(ปี2559)
-ความน่าลงทุนระหว่างประเทศ“ดีขึ้น3อันดับ”จาก อันดับที่31 (ปี2556)เป็นอันดับที่28(ปี2559)
-องค์การสหประชาชาติ(UN)ประกาศการจัดอันดับดัชนีe-Governmentประเทศไทยได้“เลื่อนขึ้น” 25อันดับ จาก102ในปี2014เป็นอันดับ77ปี2016จาก193ประเทศ
-มหาวิทยาลัยWASEDA ของญี่ปุ่น ประกาศผลการจัดอันดับe-Governmentปี2016ประเทศไทยได้อันดับที่21จาก65ประเทศ ขยับ“ดีขึ้น” 2อันดับ จากปี2014ที่ได้อันดับที่23
-สถาบันการจัดการนานาชาติ(IMD)จัดอันดับขีดความสามารถในการแข่งขันของประเทศ ปี2559ประเทศไทยได้รับการจัดอันดับที่28 (ปี2558อันดับที่30 ดีขึ้น2อันดับ)
-ปี2558มีนักท่องเที่ยวต่างชาติ เกือบ30ล้านคน(มากเป็นอันดับ11ของโลก)สร้างรายได้เข้าประเทศ1.44ล้านล้านบาท(สูงเป็นอันดับ6ของโลก)
-ปีการศึกษาเฉลี่ยของคนไทย มีแนวโน้ม“สูงขึ้น+ต่อเนื่อง”จาก8.0% (ปี2556)เป็น8.5% (ปี2558)
-อัตราการเจ็บป่วยต่อประชากรพันคน“ลดลง+ต่อเนื่อง” และอัตราการเสียชีวิตจากอุบัติเหตุจราจรทางบก(ต่อประชากร“แสน”คน) “ลดลง”จาก11.3คน(ปี2556)เหลือ9.7คน(ปี2558)
-ผลการจัดอันดับประเทศที่มี“ความทุกข์ยาก น้อยที่สุดในโลก”ของWebsite“บลูมเบิร์ก”ให้ประเทศไทยเป็นอันดับ1จากทั้งหมด74ประเทศทั่วโลกและเป็นประเทศที่มีความสุขมากที่สุดในโลก เป็นปีที่2ต่อเนื่องกันนอกจากนี้ นิตยสารนิวส์ แอนด์เวิลด์ รีพอร์ต ได้จัดอันดับ60ประเทศที่ดีที่สุด ประจําปี2016โดยประเทศไทยได้ถูกจัดอยู่ในลําดับที่21ของโลกอันดับสูงสุดในอาเซียนและระบุด้วยว่า ประเทศไทยน่าท่องเที่ยวผจญภัย และเป็นประเทศที่มีการเติบโตทางเศรษฐกิจสูงเป็นอันดับ4จาก60ประเทศที่ดีที่สุดซึ่งวัดจากความสวยงามทางธรรมชาติ มรดกทางประเพณีและวัฒนธรรม ลักษณะประชากรและคุณภาพชีวิต โอกาสในการประกอบการ โอกาสด้านธุรกิจ การเติบโตทางเศรษฐกิจ และการเมือง
3.ด้านกฎหมายและการต่างประเทศ มีผลการดําเนินงานที่น่าสนใจ ได้แก่
-ออกกฎหมายที่สําคัญ จําเป็นได้มากที่สุดเป็นประวัติการณ์
-การแก้ปัญหางาช้าง ตามอนุสัญญาว่าด้วยการค้าระหว่างประเทศซึ่งชนิดสัตว์ป่า และพืชป่าที่ใกล้สูญพันธุ์(CITES)ทําให้รอดพ้นจากการถูกคว่ําบาตรทางการค้าจากCITESซึ่งมูลค่าทางเศรษฐกิจ มากกว่า47,000ล้านบาทต่อปี
-การแก้ไขปัญหาการค้ามนุษย์ ซึ่งรัฐบาลนี้ ถือเป็น“วาระแห่งชาติ” มีความคืบหน้า จนสหรัฐอเมริกา ได้ปรับระดับในรายงานการค้ามนุษย์ หรือTIP Reportประจําปี2559ให้ประเทศไทย“ดีขึ้น” ซึ่งอาจจะส่ง“ผลดี”ต่อการแก้ปัญหาการประมงผิดกฎหมาย(IUU)ของทางEU กําลังติดตามอยู่เนื่องจากมีความเชื่อมโยงกันระหว่างการค้ามนุษย์และการประมงที่ผิดกฎหมายโดยสินค้าประมงไทย มีมูลค่าการส่งออก กว่า240,000ล้านบาทต่อปี ถ้าเราไม่ปรับตรงนี้ มูลค่าการส่งออกดังกล่าวก็จะหายไป
รัฐบาลอยากเรียนให้พี่น้องประชาชน และสื่อมวลชนทุกท่านทราบว่ารัฐบาลพยายามบริหารประเทศในทุกมิติ ทั้งด้านความมั่นคง เศรษฐกิจ สังคม การต่างประเทศ กฎหมายและกระบวนการยุติธรรม รวมถึงด้านอื่น ๆ ที่เกี่ยวเนื่อง ได้รับการเสนอในเรื่องของการปฏิรูปจากสภาปฏิรูปแห่งชาติ (สนช.) จํานวน 42 เรื่อง ซึ่งรัฐบาลได้นํามาขับเคลื่อนและผลักดันไปแล้ว จํานวน 37 เรื่อง ส่วนที่เหลือในเรื่องอื่น ๆ ก็จะมีการดําเนินการต่อไป ซึ่งรายละเอียดของการดําเนินงานกว่าจะสัมฤทธิ์ผลเช่นนี้ ท่านรองนายกแต่ละด้านจะมาสรุปในรายละเอียดให้ทุกท่านฟังอีกครั้งต่อจากนี้อย่างไรก็ตาม ไม่อาจจะสรุปทุกเรื่องให้ครบถ้วนได้ในเวลาอันสั้นแต่ยืนยันว่ารัฐบาลได้ลงมือทําแล้ว เพื่อสร้างพื้นฐานที่แข็งแกร่งให้กับประเทศ อยู่ที่พวกเราทุกคนจะรักษากันต่อไปอย่างไร
ผมขอขอบคุณท่านรองนายกรัฐมนตรี ท่านรัฐมนตรี ท่านรัฐมนตรีช่วย ข้าราชการ พี่น้องประชาชน ภาคเอกชน ทุกฝ่ายที่มีส่วนร่วมในการแก้ปัญหาเพื่อเดินหน้าประเทศ และมีส่วนต่อความสําเร็จของประเทศในห้วงที่ผ่านมา และจะขอกล่าวถึงผลการดําเนินงานภาพรวมในแต่ละด้าน ดังนี้
ในด้านความมั่นคง รัฐบาลทําให้การเผชิญหน้า ความแตกแยก แบ่งฝักฝ่ายลดน้อยลง คนไทยอยู่กันอย่างสงบสุขมากขึ้นสถานการณ์ในพื้นที่ชายแดนใต้ เราเน้นการพูดคุย เพื่อแสดงความจริงใจ ใช้การแก้ไขปัญหาด้วย“สันติวิธี”เน้นการพัฒนาพื้นที่ให้เจริญทั้งด้านจิตใจ สังคม การศึกษา และเศรษฐกิจ เพื่อให้ทุกคนอยู่ดีกินดีมีความสุขรวมทั้งส่งเสริมการวิจัย การพัฒนา นวัตกรรม เพื่อความมั่นคงมีเสถียรภาพและศักยภาพในการแข่งขันของประเทศในอนาคต รวมทั้งวางแนวทางการปฏิรูปกองทัพ ปฏิรูปตํารวจ เพื่อให้เป็นสถาบันที่เป็นที่พึ่งของประชาชนได้ในทุกโอกาสรัฐบาลยังให้ความสําคัญกับการอนุรักษ์รักษาทรัพยากรธรรมชาติของประเทศไว้เพื่อคนไทยทุกคน
ในด้านเศรษฐกิจ มีการวางระบบโครงสร้างพื้นฐานด้านการคมนาคมและICTเพื่อลดต้นทุนและยกระดับโลจิติกส์ของประเทศ กระจายความเจริญไปสู่ภูมิภาคด้วยการสร้างโครงข่ายการคมนาคมทั้งทางบก ทางอากาศ ทางน้ํา เพื่อเชื่อมโยงไปสู่ ประเทศในภูมิภาคลุ่มแม่น้ําโขงCLMV+ประเทศในกลุ่มอาเซียนASEAN+และทุกภูมิภาคของโลกมีการผลักดันเขตเศรษฐกิจพิเศษในทุกภูมิภาคสนับสนุนผู้ประกอบการรายใหม่ ทั้ง กลุ่มstartup + SME +OTOPโดยใช้นวัตกรรมเป็นตัวขับเคลื่อน และสนับสนุนให้เข้าถึงแหล่งเงินทุนปฏิรูปการเกษตรกรรมโดยใช้องค์ความรู้และเทคโนโลยีเพื่อลดต้นทุนการผลิตรวมทั้งวางระบบการบริหารจัดการน้ําที่ครอบคลุมทั้งประเทศแก้ไขกฎหมายเพื่ออํานวยความสะดวกต่อการประกอบธุรกิจ(Ease of doing business) และที่สําคัญคือการผลักดันประเทศเข้าสู่เศรษฐกิจดิจิทัล
ในด้านสังคม มีการปราบปรามผู้มีอิทธิพล ปราบปรามการทุจริตคอร์รัปชั่นในทุกระดับโดยการตั้งกลไกในแต่ละหน่วยงานการจัดระเบียบสังคม จัดระเบียบรถโดยสารสาธารณะการจัดการปัญหาการบุกรุกคูคลองพื้นที่สาธารณะผลักดันสวัสดิการทางสังคม เพื่อดูแลผู้ด้อยโอกาสและผู้มีรายได้น้อย กําหนดให้เด็กไทยเรียนดีอย่างมีคุณภาพ15ปีที่สําคัญมีการปรับปรุงกฎหมายเพื่อให้ทุกคนในสังคมมีความสุขร่วมกัน คนมีมากก็ควรแบ่งปันมาก ด้วยภาษีมรดก ภาษีที่ดิน เพื่อลดความเหลื่อมล้ําของสังคม
ในด้านการต่างประเทศ ผมและคณะรัฐมนตรี โดยเฉพาะกระทรวงการต่างประเทศทํางานอย่างหนักในทุกเวทีระดับนานาชาติ เพื่อสร้างความเชื่อมั่นและภาพลักษณ์ของประเทศ เพื่อตอบสนองและผ่อนคลายหลายสิ่งตามความคาดหวังและพันธสัญญาที่เราได้ให้ไว้ในช่วงหลายรัฐบาลที่ผ่านมา รวมทั้งแสดงบทบาทนําในเวทีโลกด้วยการกล่าวถ้อยแถลงในเรื่องของนโยบายการต่างประเทศเชิงรุก อย่างสร้างสรรค์ และสมดุล จนได้รับความไว้วางใจให้เป็นประธานกลุ่มประเทศG77รวมทั้งให้ความร่วมมือในการแก้ปัญหาของประเทศตามหลักสากล อาทิ การแก้ไขปัญหาประมงผิดกฎหมาย(IUU)ปัญหาการบินพลเรือนที่ไม่ได้มาตรฐาน(ICAO)ปัญหาการค้ามนุษย์ การค้างาช้าง(CITES)
ในด้านกฎหมายและกระบวนการยุติธรรม รัฐบาลมุ่งสร้างความยุติธรรมในสังคมด้วยการทํากฎหมายให้เป็นกฎหมาย กฎหมายฉบับใดที่ยังล้าสมัยเราต้องปรับปรุง เพื่อให้ความเป็นธรรมกับทุกฝ่าย และรัฐต้องไม่เสียประโยชน์ ปฏิรูประบบงานราชการและการให้บริการประชาชนให้มีประสิทธิภาพ(ง่าย+สะดวก+รวดเร็ว)รวมทั้งออกกฎหมายใหม่ที่สอดคล้องกับกฎบัตร พันธะใหม่ ๆ ที่ประเทศต้องเข้าไปเกี่ยวข้องเพื่อไม่ให้กฎหมายกลายเป็นอุปสรรค แต่ต้องเป็นเครื่องมือที่สร้างความยุติธรรมและกติกาที่เป็นธรรมที่สําคัญกฎหมายต้องสามารถสนับสนุนการบริหารงานราชการแผ่นดินในทุกมิติ
ที่ผ่านมารัฐบาล และ คสช.ทําบางอย่างสําเร็จแล้วบางอย่างเริ่มทําตามห้วงเวลาบางอย่างกําลังวางแผนไว้สําหรับอนาคตเพื่อจะให้เกิดความต่อเนื่อง จัดทําแม่บทไว้ในแผนพัฒนาเศรษฐกิจและสังคมแห่งชาติให้รัฐบาลใหม่ดําเนินการซึ่งทุกอย่างเป็นไปตามรัฐธรรมนูญใหม่ทั้งการออกกฎหมายลูกกฎหมายในเชิงบูรณาการหน่วยงานและงบประมาณการจัดทําแผนงาน แยกเป็นกิจกรรม ที่มีRoad mapในทุกกิจกรรมหลัก
กล่าวโดยสรุป ในช่วงระยะเวลาที่ 1 สองปี ในปีแรกและปีที่สองนี้ ขณะนี้เรากําลังอยู่ในระยะที่ 2 โดยระยะแรกเป็นการแก้ไขปัญหาเร่งด่วนอย่างที่ได้กล่าวไปแล้ว และพี่น้องประชาชนมีส่วนร่วมกับรัฐบาลในการแก้ไขปัญหานั้นรัฐบาล คสช.ขอบคุณในความร่วมมือของพี่น้องประชาชน ข้าราชการ ภาคธุรกิจ เอกชน ที่เข้าใจและ
สนับสนุนให้รัฐธรรมนูญ และ คําถามพ่วง ผ่านการลงประชามติ ตามหลักการสากล ตลอดจนให้กําลังใจในการทํางานของรัฐบาลเสมอมา
แนวทางการดําเนินงานในอนาคต
ปัจจุบันเป็นระยะที่2ของRoad Mapคือการเริ่มต้นปฏิรูปในเชิงโครงสร้างที่สามารถทําได้ ปฏิรูปการบริหารราชการที่จะสามารถทําได้ก่อนและการจัดทําแผนที่นําทางไปสู่อนาคตตามวิสัยทัศน์ มั่นคง มั่งคั่ง ยั่งยืน ขอย้ําอีกครั้งว่า ประเทศไทยกําลังอยู่ในช่วงการเปลี่ยนผ่านที่สําคัญ ถ้าเราไม่ทําวันนี้ โอกาสของประเทศไทย โอกาสของคนไทยจะสูญเสียไปอย่างมหาศาลและยากที่จะเรียกกลับคืนมาได้
เราจําเป็นต้องนาเอาปัจจัยภายในของประเทศเรา อาทิอัตลักษณ์ ประเพณีความเป็นคนไทย ความแตกต่างทางความคิด ความสามารถในการแข่งขัน ทุนทางทรัพยากรของประเทศ และปัจจัยภายนอกมาเป็นตัวกําหนด ว่าประเทศไทยจะเดินไปอย่างไร ควรจะทําอย่างไร ด้วยวิธีการใด จึงจะเกิดผลดีที่สุดกับประชาชนคนไทยความเปลี่ยนแปลงที่เกิดขึ้นในโลกใบนี้และจะดําเนินต่อไป โดยที่ประเทศไทยต้องปรับตัวให้เท่าทันการเปลี่ยนแปลงเหล่านั้น ได้แก่ ปัญหาสภาวะอากาศเปลี่ยนแปลงการขยายตัวทางเศรษฐกิจแนวใหม่ที่มีการแข่งขันสูงขึ้นมีเสรีมากขึ้น มีกรอบกติกา พันธสัญญาใหม่ ๆ มากมายที่เราต้องยึดถือปฏิบัติการมีมติแยกตัวออกจากสหภาพยุโรปของอังกฤษ(BREXIT) การค้า การแข่งขันด้วยนวัตกรรมเหล่านี้เป็นเรื่องที่เราจะต้องเตรียมการให้พร้อม ให้เกิดความได้เปรียบด้านราคาและมูลค่าการส่งออกของประเทศไทยซึ่งน้อยลงตามลําดับ เราต้องทําสิ่งเหล่านี้ให้สูงขึ้นให้ได้ ราคาสินค้าทางการเกษตรตกต่ําปัญหาภัยธรรมชาติ น้ําท่วม ฝนแล้ง ปัญหายาเสพติดภัยจากการก่อการร้ายอาชญากรรมข้ามชาติโรคระบาดการโยกย้ายถิ่นฐานที่ไม่ปกติ ซึ่งสิ่งเหล่านี้เป็นความเสี่ยงของประเทศไทย หากไม่เตรียมการ ไม่ปฏิรูปตนเอง ไม่ปฏิรูปการทํางาน หามาตรการใหม่ๆ มารองรับ มีแผนเผชิญเหตุเราก็จะเผชิญปัญหาเหมือนในอดีตที่ผ่านมา
นอกเหนือจากการรักษา“โมเมนตัม”ในการบริหารประเทศ ทั้ง6มิติ เพื่ออนาคตของประเทศดังกล่าวแล้วภารกิจสําคัญของรัฐบาลในอนาคตจากนี้ คือ การสร้างฐานรากสู่อนาคต ตามโมเดล“ไทยแลนด์4.0”ประกอบด้วย10 ภารกิจหลัก คือ(1)การเตรียม“คนไทย4.0”สู่ประเทศโลกที่1 (2)การเร่งพัฒนาเทคโนโลยี เพื่อเพิ่มขีดความสามารถในการแข่งขัน ด้วยนวัตกรรมใหม่ๆ(3)การเปลี่ยนผ่านสู่อุตสาหกรรมแห่งอนาคต(4)การสร้างความเข้มแข็งในวิสาหกิจไทย(5)การยกระดับโครงสร้างพื้นฐานทางปัญญา(6)การสร้างความเจริญเติบโต ที่กระจายสู่ภูมิภาคและท้องถิ่น ผ่านจังหวัด–กลุ่มจังหวัด(7)การเสริมสร้างความแข็งแกร่งทางเศรษฐกิจ ภายในประเทศ(8)การสร้างสังคมที่เป็นธรรม สังคมแห่งโอกาส และสังคมที่เกื้อกูลแบ่งปันกัน (9)การบูรณาการอาเซียน และการเชื่อมโยงไทยสู่ประชาคมโลก รวมทั้ง(10)การขับเคลื่อนประเทศ ผ่านกลไก“ประชารัฐ”
สิ่งสําคัญที่สุดที่รัฐบาลจะเร่งดาเนินการอย่างต่อเนื่องในระยะที่ 2 ของการบริหารราชการแผ่นดิน คือการพัฒนาทรัพยากรมนุษย์ด้วยการศึกษาตลอดชีวิตอย่างมีคุณภาพการวางระบบการสาธารณสุขขั้นพื้นฐาน เพื่อให้ประชาชนแข็งแรง มีสุขภาพดี“สร้างนําซ่อม” (ส่งเสริมให้มีสุขภาพแข็งแรง ดีกว่าเน้นเรื่องการรักษาพยาบาลเมื่อเจ็บป่วยแล้ว) การวางระบบประกันสุขภาพที่ต้องเอื้อประโยชน์ที่ดีขึ้นแก่ประชาชนสนับสนุนการลงทุนภายในประเทศด้วยการสร้างสาธารณูปโภคพื้นฐานที่ทันสมัยไปพร้อมกับปรับปรุงของเดิมที่ล้าสมัย ไม่สมบูรณ์ ไม่ก่อให้เกิดรายได้เท่าที่ควรการพัฒนาระบบโลจิสติกส์ที่เชื่อมโยงการขนส่งสินค้าทั้งในประเทศและต่างประเทศรวมทั้งเร่งผลักดัน10กลุ่มอุตสาหกรรมเป้าหมาย ทั้งอุตสาหกรรมเดิมที่มีศักยภาพ หรือกลุ่มS Curveและอุตสาหกรรมอนาคต หรือNew S Curve ปฏิรูปการเกษตรกรรมโดยใช้องค์ความรู้และเทคโนโลยีเพื่อลดต้นทุนการผลิตเป็นสิ่งที่ต้องทําไปพร้อมกัน เพื่อให้เกิดการสร้างอาชีพและการจ้างงานรวมถึงการพัฒนาฝีมือแรงงาน ซึ่งต้องสัมพันธ์กับความต้องการแรงงานภายในประเทศและในประเทศเพื่อนบ้าน
นอกจากนี้เราจําเป็นต้องเปลี่ยนจากการค้าขายสินค้าเกษตรต้นน้ําไปสู่การสร้างสินค้าเกษตรนวัตกรรมเพื่อการแข่งขัน เพราะรายได้ของประเทศ ปัจจุบัน70%มาจากการส่งออก และส่วนใหญ่เป็นสินค้าเกษตรกรรมต้นน้ําที่มีมูลค่าไม่สูง ต้องมีการแปรรูป มีการเพิ่มมูลค่า มีการสร้างห่วงโซ่ให้เกิดขึ้นต่อกันให้ได้
อุตสาหกรรมพื้นฐานในประเทศจําเป็นต้องมีการปรับปรุง สร้างนวัตกรรมเพื่อการแข่งขันต้องหารายได้มากขึ้นจากทั้งการค้า และการลงทุนการปรับโครงสร้างการเกษตร และทางด้านอุตสาหกรรมที่เป็นมิตรต่อสิ่งแวดล้อมไปพร้อม ๆ กัน เพราะฉะนั้นในครอบครัวจะต้องมี 2 งาน คืองานด้านด้านการเกษตรอีกด้านหนึ่งคืองานอุตสาหกรรมที่จะมีลูกหลานจบการศึกษาออกมาแล้วไปทํางานในโรงงานต่าง ๆ และให้มีโอกาสปรับเป็นหัวหน้างานด้วย ซึ่งเราต้องพัฒนาตนเองทั้งหมด จะได้มีรายได้เลี้ยงดูพ่อแม่ระหว่างที่รอผลผลิตที่กําลังจะออกมา ไม่ใช่ทําเกษตรอย่างเดียว ก็จะไปไม่ได้ทั้งหมด วันข้างหน้าก็จะมีปัญหามาก แต่ไม่ได้ที่จะทอดทิ้งเกษตรกร ไม่ให้บอกว่าจะต้องเลิกทํา ก็ให้ไปตัดสินใจ เชื่อฟังแนวทางของรัฐบาลที่ได้แนะนําไปหลายอย่าง
สิ่งที่รัฐบาลทํามาตลอดและจะดําเนินการต่อไปคือการดูแลประชาชนผู้ด้อยโอกาสและผู้มีรายได้น้อยให้ตรงกลุ่มเป้าหมายยกระดับคุณภาพชีวิตให้มีมาตรฐาน มีศักดิ์ศรี และมีโอกาสทางสังคมที่ดียิ่งขึ้น
รัฐบาลมุ่งมั่นการทํางานแบบบูรณาการให้เกิดการประสานสอดคล้อง เชื่อมโยง เพราะทุกปัญหาของหลายหน่วยงานมีความเกี่ยวข้องและมีผลกระทบซึ่งกันและกันจากเดิมที่อาจมีการบริหารราชการในลักษณะบนลงล่าง เป็นแท่งงานของแต่ละกระทรวง ใช้งบประมาณของตนเองขาดจากกัน ปัจจุบันเราต้องบริหารงานทั้ง ล่างขึ้นบนบนลงล่าง ในแนวตั้ง และแนวนอน โดยใช้กลไกประชารัฐควบคู่กันไป ฟังความต้องการ เอาปัญหาของประชาชนมาเป็นตัวกําหนด และไปสู่วิธีการว่าจะทําอย่างไร ปัญหา ผลสัมฤทธิ์ที่ต้องการ ระยะสั้น ระยะกลาง ระยะยาว ทั้งหมดนี้ตีกรอบออกมาแล้วแยกเป็นกิจรรมหลัก กิจกรรมย่อย และกิจกรรมเสริมอยู่ในนี้ แล้วทําบูรณาการออกไปก็จะทําให้งานสําเร็จทุกเรื่อง ประเทศก็มีอนาคต โดยต้องแยกกลุ่มเป้าหมาย ทั้งรายได้มาก รายได้ปานกลาง รายได้น้อย มาทําให้เกิดห่วงโซ่ในการทํางานห่วงโซ่ทางธุรกิจ เศรษฐ&